Merike Saks		
Rahandusministeerium	
	
 	20.02.2026 nr 2.1-9/434 - 1	
		
Eesti Vabariigi omandis olevate kinnisasjade Tallinna linnale omandamine		

Austatud Merike Saks	
	
Rahandusministeerium tegi Tallinna linnale 2023. aastal ettepaneku võõrandada tasuta linnale transpordimaa sihtotstarbega Pirita tee T6 ja Rõugu tänav T1 kinnisasjad ning 2025. aastal ettepaneku võõrandada tasuta linnale Aiandi tänav T1, Aiandi tänav T2 ja Tooma tänav T1 kinnisasjad. Kinnisasjad on langenud Eesti Vabariigi omandisse kinnisasjade omandist loobumise tõttu. 
Tallinna Linnavalitsuse 10. veebruari 2026 korraldusega nr 81 nõustuti Rahandusministeeriumi ettepanekuga ning Eesti Vabariigi omandis ja Rahandusministeeriumi valitsemisel olevad Pirita tee T6 (kinnistusregistriosa nr 5106950), Rõugu tänav T1 (kinnistusregistriosa nr 22467501), Aiandi tänav T1 (kinnistusregistriosa nr 24876501), Aiandi tänav T2 (kinnistusregistriosa nr 22652801) ja Tooma tänav T1 (kinnistusregistriosa nr 1227401) kinnisasjad omandatakse tasuta Tallinna linnale kohaliku omavalitsuse korralduse seaduse § 6 lõikest 1 tuleneva teede korrashoiu ülesande täitmiseks.
Tallinna Linnavolikogu 16. juuni 2022 määruse nr 10 „Volituste andmine Tallinna Linnavalitsusele ning linnavara valdkonnaga seotud Tallinna Linnavolikogu määruste muutmine” § 1 lõikega 1 volitati Tallinna Linnavalitsust taotlema riigivaraseaduse § 33 lõike 1 punktide 1, 11 ja 31 alusel  Eesti Vabariigi omandis olevate kinnisasjade Tallinna linnale võõrandamist.
Tallinna linn on nõus tasuma taotletavate kinnisasjade võõrandamisega seotud kulud (sh notaritasu ja riigilõiv).
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1 § 49 lõikest 2 ja § 63 lõikest 2 ning kohaliku omavalitsuse korralduse seaduse § 6 lõikest 1 ja § 35 lõikest 5 palume korraldada Pirita tee T6, Rõugu tänav T1, Aiandi tänav T1, Aiandi tänav T2 ja Tooma tänav T1 kinnisasjade tasuta võõrandamineTallinna linna omandisse.
	
Lugupidamisega	

(allkirjastatud digitaalselt)	
Oliver Eglit	
ameti juhataja

Lisa:	Tallinna Linnavalitsuse 10.02.2026 korraldus nr 81	
	
Hiie Kaber, 6404301 hiie.kaber@tallinnlv.ee